പനിയും വയറിളക്കവും ബാധിച്ച് അട്ടപ്പാടിയില് അഞ്ച് വയസുകാരി മരണപ്പെട്ടു അട്ടപ്പാടി: നാടിനെ കണ്ണീരിലാഴ്ത്തി അഞ്ച് വയസുകാരിയുടെ മരണവാര്ത്ത. മേലെമുള്ളി ഊരില് കുമാര്സീത ദമ്ബതികളുടെ മകള് ഷീജയാണ് മരണപ്പെട്ടത്. പനിയും വയറിളക്കവും വിറയലും അനുഭവപ്പെട്ടതിനെ തുടര്ന്ന് അഗളി വിവേകാനന്ദ ആശുപത്രിയില് പ്രവേശിപ്പിച്ചിരുന്ന ഷീജ മോളെ രോഗം മൂര്ച്ഛിച്ചതിനെ തുടര്ന്ന് കോട്ടത്തറ ട്രൈബല് സ്പഷ്യാലിറ്റി ആശുപത്രിയിലും, തുടര്ന്ന് വിദഗ്ദ്ധ ചികിത്സക്കായി ഞായറാഴ്ച തൃശൂര് മെഡിക്കല് കോളേജ് ആശുപത്രിയിയിലേക്ക് കൊണ്ട് പോകുന്ന വഴി യാത്രാ മദ്ധ്യേയാണ് മരണം സംഭവിച്ചത്. ഷിഗല്ലയാണോ മരണകാരണമെന്ന് സംശയമുണ്ട്. സാമ്ബിള് പരിശോധനക്ക് ശേഷമേ ഇത് സ്ഥിരീകരിക്കാനാകുവെന്ന് ആരോഗ്യ വകുപ്പ് അറിയിച്ചു.